**Projektas**

**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ NUOSTATŲ PATVIRTINIMO**

2018 m. rugsėjo 10 d. Nr. 34-1455

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 2 punktu, 12 straipsniu, Lazdijų rajono savivaldybės taryba

n u s p r e n d ž i a:

1. Patvirtinti Vietinės rinkliavos už leidimo prekiauti ar teikti paslaugas viešosiose vietose išdavimą nuostatus (pridedama).

2. Pripažinti netekusiu galios Lazdijų rajono savivaldybės tarybos 2018 m. gegužės 30 d. sprendimą Nr. 5TS-1341 ,,Dėl Vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“ su visais jo pakeitimais ir papildymais.

Savivaldybės meras

Parengė

R. Kupstas

2018-09-04

PATVIRTINTA

Lazdijų rajono savivaldybės tarybos

2018 m.

sprendimu Nr. 5TS-

**VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ NUOSTATAI**

**I. BENDROSIOS NUOSTATOS**

1. Vietinės rinkliavos už leidimo prekiauti ar teikti paslaugas viešosiose vietose išdavimo nuostatai parengti vadovaujantis Lietuvos Respublikos rinkliavų įstatymu.

2. Vietinės rinkliavos už leidimo prekiauti ar teikti paslaugas viešosiose vietose išdavimą nuostatai (toliau – Nuostatai) nustato šios vietinės rinkliavos mokėjimo tvarką, dydžius, lengvatas, delspinigių dydžius ir atleidimo tvarką bei šios rinkliavos grąžinimo rinkliavos mokėtojams atvejus.

3. Vietinė rinkliava – tai Lazdijų rajono savivaldybės tarybos nustatyta privaloma įmoka rinkliavos mokėtojams už leidimo prekiauti ar teikti paslaugas viešosiose vietose išdavimą (toliau – Rinkliava), galiojanti prekiaujantiesiems ar teikiantiesiems paslaugas Lazdijų rajono savivaldybės teritorijoje.

4. Viešąja vieta, kurioje vykdoma prekyba ar teikiamos paslaugos, laikoma Lazdijų rajono savivaldybės teritorijoje esanti ir Lazdijų rajono savivaldybei ar valstybei nuosavybės teise priklausanti ar patikėjimo teise valdoma teritorija (išskyrus išnuomotą ar perduotą naudotis teritoriją), kurioje teikiamos paslaugos, taip pat vykdoma prekyba nuo (iš) laikinųjų prekybos įrenginių, kioskų, paviljonų, prekybai pritaikytų automobilių ar priekabų, lauko kavinėse.

5. Rinkliavos mokėtojai yra fiziniai ir juridiniai asmenys, kuriems pagal Lietuvos Respublikos norminius dokumentus leista prekiauti ar teikti paslaugas.

6. Rinkliava sumokama į Lazdijų rajono savivaldybės biudžeto sąskaitą.

**II. VIETINĖS RINKLIAVOS RINKIMO IR LEIDIMO PREKIAUTI AR TEIKTI PASLAUGAS IŠDAVIMO TVARKA**

7. Prekiauti ir teikti paslaugas viešosiose vietose galima tik turint leidimą. Leidimas, kurio forma nustatyta šių Nuostatų 1 priede, išduodamas elektronine forma arba popierine versija ir įregistruojama DVS-e. Visi leidimai registruojami registre ,,Leidimai prekiauti viešosiose vietose“.

8. Leidimus prekiauti ir teikti paslaugas viešosiose vietose išduoda atitinkamos Lazdijų rajono savivaldybės seniūnijos seniūnas ( toliau – Seniūnas);

9. Leidimai prekiauti ar teikti paslaugas viešosiose vietose išduodami tik tiems asmenims, kurie yra įregistravę individualią veiklą pagal pažymą ar įsigiję verslo liudijimą bei sumokėję šių Nuostatų 15 punkte nustatyto dydžio Rinkliavą ir Seniūnui pateikę mokėjimo kvitą arba mokestinį pavedimą.

10. Viešosiose vietose teikiantieji viešojo maitinimo paslaugas ar vykdantys prekybą maisto produktais privalo turėti galiojantį Maisto tvarkymo subjekto patvirtinimo pažymėjimą. Seniūnas, prieš išduodamas leidimą, pasitikrina Maisto tvarkymo subjektų registre (www:vmvt.lt – maisto sauga / kontrolė / ūkio subjektų registras), ar pareiškėjui yra išduotas Maisto tvarkymo subjekto pažymėjimas.

11. Viešosiose vietose draudžiama parduoti daiktus ir teikti paslaugas, kurių prekyba ar paslaugų teikimas yra uždrausti įstatymais, taip pat neįsigijus licencijos, jeigu prekyba ar paslaugų teikimas yra licencijuojama veikla.

**III. VIEŠOSIOS VIETOS, KURIOSE LEIDŽIAMA PREKIAUTI IR (AR) TEIKTI PASLAUGAS**

12. Leidžiama prekiauti ar (ar) teikti paslaugas Lazdijų miesto kiemo aikštelėje, esančioje Seinų g. 15A, bei aikštelėje, esančioje Taikos gatvėje, Veisiejų miesto, Seirijų, Krosnos ir Šeštokų miesteliuose įrengtose prekyvietėse (turgavietėse), prekiauti kitose viešosiose vietose draudžiama, išskyrus prekybą:

12.1. prie kapų, kai prekiaujama mirusiųjų pagerbimui skirtomis prekėmis, vienai prekybos vietai skiriant ne daugiau kaip 20 kv. m ploto ir vienam prekiautojui išduodant ne daugiau kaip 1 leidimą;

12.2. gėlėmis – ant M. Gustaičio g. šaligatvio, priešais buitinio aptarnavimo pastatą, esantį Lazdijų m. Seinų g. 12, ir ant Lazdijų m. Kauno g., Seinų g. ir Dainavos g. šaligatvių, prie gėlų parduotuvių, vienai prekybos vietai skiriant ne daugiau kaip 5 kv. m ploto ir vienam prekiautojui išduodant ne daugiau kaip 1 leidimą;

12.3. ūkininko ūkyje išaugintais produktais – iš prekybai pritaikyto automobilio automobilių stovėjimo aikštelės, esančios Lazdijų m. Vilniaus g. 1, šiaurinėje dalyje;

12.4. maisto produktais ir suvenyrais – Veisiejų miesto parko teritorijoje, prie Liepų rato.

13. Leidžiama prekiauti ar (ar) teikti paslaugas Būdviečio ir Kučiūnų seniūnijose – prie seniūnijų pastatų esančiose aikštelėse, Kapčiamiesčio seniūnijoje – aikštelėje prie Kapčiamiesčio bažnyčios, Noragėlių seniūnijoje – aikštelėje prie Seiliūnų kaimo parduotuvės ir aikštelėje prie Krikštonių kaimo autobusų stotelės, Šventežerio seniūnijoje – aikštelėje prie kultūros namų pastato, esančio Teizų k. Tiesioji g. 33, Šventežerio miestelio parko teritorijoje (prie bažnyčios), Seirijų seniūnijoje – automobilių stovėjimo aikštelėje prie kultūros centro pastato, esančio Avižienių k. Morkavo g. 52, aikštelėje prie Metelių kaimo parduotuvės (Liepų g.) bei aikštelėje prie Metelių apžvalgos bokšto, esančio Metelių k. Seirijų g. 1A, Veisiejų seniūnijoje – aikštelėse prie Barčių kaimo bei Viktarino kaimo parduotuvių, aikštelėje prie buvusios Varnėnų kaimo parduotuvės, aikštelėje prie Veisiejų apžvalgos bokšto, esančio Kailinių k. Snaigyno g. 1, Veisiejų mieste – Vytauto ir Dariaus ir Girėno gatvių sankirtoje, Lazdijų seniūnijoje – Rudaminos miestelyje, aikštelėje priešais bažnyčią. Seniūnijose taip pat gali būti leidžiama prekiauti ir prie kapų, kai prekiaujama mirusiųjų pagerbimui skirtomis prekėmis.

14. Lazdijų rajono savivaldybės viešosiose vietose, kurios nenurodytos Nuostatų 12 ir 13 punktuose, gali būti leidžiama prekiauti tik mažmeninės prekybos mugių ar masinių renginių metu. Mažmeninės prekybos mugės ar masinio renginio organizatorius (toliau tekste – mugės organizatorius) parenkamas savivaldybės tarybos nustatyta tvarka. Mugės organizatorius, sumokėjęs Rinkliavą ir gavęs Seniūno leidimą, organizuoja prekybą mugės ar renginio metu.

**IV. RINKLIAVŲ DYDŽIAI**

15. Rinkliavos už leidimo prekiauti ar teikti paslaugas viešosiose vietose išdavimą dydžiai nustatyti šių Nuostatų 2 priede.

**V. LENGVATOS VIETINIŲ RINKLIAVŲ MOKĖTOJAMS**

16. Rinkliava netaikoma sporto renginiams, kuriuose vyksta sporto varžybos ar kitos rungtys, propaguojamas sportas ar sveikas gyvenimo būdas.

17. Nuo Rinkliavos mokėjimo atleidžiami asmenys, turintys tradicinių amatų meistro pažymėjimą ir prekiaujantys sertifikuotais tautinio paveldo produktais, ir Lazdijų rajono savivaldybės įstaigos, išlaikomos savivaldybės biudžeto lėšomis, tačiau leidimą prekiauti ar teikti paslaugas viešosiose vietose gauti privalo. Seniūnas pasitikrina tradicinių amatų meistro pažymėjimų registrą, kai prekiaujama sertifikuotais paveldo produktais. (www:tautinispaveldas.lt – tradicinių amatininkų paieška).

**VI. VIETINĖS RINKLIAVOS GRĄŽINIMO ATVEJAI**

18. Sumokėta Rinkliava arba jos dalis, mokėtojui pateikus rašytinį prašymą Lazdijų rajono savivaldybės administracijai, gali būti grąžinama šiais atvejais:

18.1. kai sumokėta daugiau, negu savivaldybės tarybos nustatytas Rinkliavos dydis;

18.2. jeigu leidimas prekiauti ar teikti paslaugas neišduodamas;

18.3. dėl priimtų įstatymų ar kitų teisės aktų pasikeitimo, rinkliavos mokėtojas negali pasinaudoti išduoto leidimo suteiktomis teisėmis.

**VII. DELSPINIGIŲ DYDIS, JŲ APSKAIČIAVIMO, MOKĖJIMO TVARKA IR ATLEIDIMAS NUO DELSPINIGIŲ**

19. Delspinigių dydis yra 0,03 % už kiekvieną pavėluotą ar nesumokėtą dieną.

20. Rinkliavos delspinigiai:

20.1. skaičiuojami už nesumokėtą arba pavėluotai į biudžetą sumokėtą rinkliavą;

20.2. pradedami skaičiuoti nuo kitos dienos po to, kai rinkliava turėjo būti sumokėta į biudžetą;

20.3. skaičiuojami kiekvieną dieną ir baigiami skaičiuoti rinkliavos sumokėjimo (sugrąžinimo) į biudžetą dieną (įskaitytinai).

21. Rinkliavos mokėtojas gali būti atleidžiamas nuo apskaičiuotų, bet nesumokėtų (neišieškotų) delspinigių ar jų dalies, jeigu:

21.1. jei įrodo, kad nėra kaltas dėl padaryto pažeidimo;

21.2. kai išieškoti netikslinga ekonominiu požiūriu.

**VIII. BAIGIAMOSIOS NUOSTATOS**

22. Rinkliava įskaitoma į Lazdijų rajono savivaldybės biudžetą.

23. Lietuvos Respublikos rinkliavų įstatymo nustatyta tvarka Rinkliavos rinkimą kontroliuoja savivaldybės kontrolės ir audito tarnyba, o Leidimų prekiauti ar teikti paslaugas viešosiose vietose išdavimo kontrolę vykdo Lazdijų rajono savivaldybės administracijos Ekonomikos skyrius ir Ūkio tarnyba.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vietinės rinkliavos už leidimo prekiauti

ar teikti paslaugas viešosiose vietose

išdavimą nuostatų

1 priedas

**LAZDIJŲ RAJONO SAVIVALDYBĖS ADMINISTRACIJOS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_SENIŪNIJA**

**LEIDIMAS**

**PREKIAUTI AR TEIKTI PASLAUGAS VIEŠOSIOSE VIETOSE**

\_\_\_\_\_\_\_\_\_\_\_\_\_\_\_\_\_\_\_\_\_Nr. \_\_\_\_

data

Leidimo turėtojo rekvizitai:

Juridinio asmens pavadinimas

Fizinio asmens vardas, pavardė \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridinio asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_

Adresas (buveinė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Verslo liudijimo išdavimo data \_\_\_\_\_\_\_\_\_\_\_\_\_\_\_\_\_\_\_\_Nr. \_\_\_\_\_\_\_\_\_\_\_\_\_\_

Individualios veiklos vykdymo pažymos išdavimo data\_\_\_\_\_\_\_\_\_\_\_\_\_\_\_\_\_\_Nr. \_\_\_\_\_\_\_

Leidžiama prekiauti ar teikti paslaugas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(prekių, teikiamų paslaugų pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Prekybos ar paslaugų teikimo vieta (adresas) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Leidimo galiojimo data \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_ seniūnijos seniūnas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

PRIDEDAMA. Prekybos vietos schema (jeigu reikalinga).

Vietinės rinkliavos už leidimo prekiauti

ar teikti paslaugas viešosiose vietose

išdavimą nuostatų

2 priedas

**VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ DYDŽIAI**

|  |  |  |  |  |  |
| --- | --- | --- | --- | --- | --- |
| Eil.  Nr. |  | | Rinkliavos dydžiai (Eur) | | |
| Dienai | | Mėnesiui |
| **Lazdijų ir Veisiejų miestuose** | | | | | |
| 1. | Prekyba maisto ir ne maisto produktais ar gaminiais | | 3 | | 15 |
| 2. | Prekyba savo gamybos žemės ūkio ir maisto produktais | | 2 | | 12 |
| 3. | Paslaugų teikimas (mobiliojo ir pripučiamo batuto, dviračių, riedlenčių, atrakcionų, karuselių ir pan.) už vienos paslaugos rūšį | | 3 | | 15 |
| 4. | Prekyba maisto ir ne maisto produktais iš (nuo) prekybai pritaikytų automobilių ir automobilinių priekabų ar paslaugų teikimas kioskuose, paviljonuose | | 3 | | 15 |
| **Lazdijų m. kiemo aikštelė, esanti Seinų g. 15A ir aikštelė Taikos gatvėje** | | | | | |
| 5. | Už prekybą juridiniams asmenims | - | | | 40 |
| **Lazdijų rajono savivaldybės viešosiose vietose, išskyrus Lazdijų ir Veisiejų miestus** | | | | | |
| 6. | Prekyba maisto ir ne maisto produktais ar gaminiais | | 2 | | 10 |
| 7. | Prekyba savo gamybos žemės ūkio ir maisto produktais | | 1 | | 6 |
| 8. | Paslaugų teikimas (mobiliojo ir pripučiamo batuto, dviračių, riedlenčių, atrakcionų, karuselių ir pan.) už vienos paslaugos rūšį | | 2 | | 10 |
| 9. | Prekyba maisto ir ne maisto produktais ar paslaugų teikimas kioskuose, paviljonuose | | 2 | | 10 |
| **Švenčių ir masinių renginių metu (už vieną vietą)** | | | | | |
| 10. | Prekyba maisto produktais: | | |  | |
| 10.1 | Iš (nuo) laikinųjų prekybos įrenginių | | 5 | | |
| 10.2 | Iš (nuo) prekybai pritaikytų automobilių, automobilinių priekabų ir kt. | | 7 | | |
| 11. | Viešojo maitinimo paslaugos bei prekyba maisto produktais | | 20 | | |
| 12. | Prekyba ne maisto produktais | | 7 | | |
| 13. | Prekyba suvenyrais, tautodailės dirbiniais, žaislais ir kt. | | 3 | | |
| 14. | Paslaugų teikimas (mobiliojo ir pripučiamo batuto, dviračių, riedlenčių, atrakcionų, karuselių ir pan.) už vienos paslaugos rūšį | | 10 | | |
| **Švenčių metu vykstančių mugių metu (už vieną mugės dieną**) | | | | | |
| 15. | Mugės organizatoriui | | 175 | | |

**LAZDIJŲ RAJONO SAVIVALDYBĖS TARYBOS SPRENDIMO**

**,,DĖL VIETINĖS RINKLIAVOS UŽ LEIDIMO PREKIAUTI AR TEIKTI PASLAUGAS VIEŠOSIOSE VIETOSE IŠDAVIMĄ NUOSTATŲ PATVIRTINIMO“**

**PROJEKTO**

**AIŠKINAMASIS RAŠTAS**

2018 m. rugsėjo 4 d.

Lazdijų rajono savivaldybės tarybos sprendimo ,,Dėl vietinės rinkliavos už leidimo prekiauti ar teikti paslaugas viešosiose vietose išdavimą nuostatų patvirtinimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu ir 18 straipsnio 1 dalimi, Lietuvos Respublikos rinkliavų įstatymo 11 straipsnio 1 dalies 2 punktu, 12, straipsniais.

Šio sprendimo tikslas – patvirtinti vietinės rinkliavos už leidimo prekiauti ar teikti paslaugas viešosiose vietose išdavimo tvarką.

Šiame sprendimo projekte, nustatyti vietinės rinkliavos dydžio pakeitimai, naujai patikslinta vietinės rinkliavos mokėjimo tvarka, bei leidimų prekiauti viešosiose vietose išdavimo ir registravimo tvarka bei įvestas naujas leidimų tikrinimo subjektas. Sąrašas papildytas naujomis prekyvietėmis, kuriose galima prekiauti ir teikti paslaugas. Mažinamas reikalaujamų leidimui išduoti dokumentų pateikimo sąrašas, suteikiant galimybę patiems seniūnams pasitikrinti trūkstamus dokumentus atitinkamuose registruose.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, kitų teisės aktų keisti nereikės.

Priėmus sprendimo projektą, neigiamų pasekmių nenumatoma.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vyr. specialistas Rimvydas Kupstas.

Ekonomikos skyriaus vyr. specialistas Rimvydas Kupstas